ಮೇ 1ರ ನಂತರ ಅಮೇರಿಕಾದ್ಯಂತ ಲಸಿಕೆ

ವಾಷಿಂಗ್ಟನ್: ಅಮೆರಿಕ ಅಧ್ಯಕ್ಷ ಜೋ ಬಿಡೆನ್ ಮೇ ಆರಂಭದಲ್ಲಿ ಕೋವಿಡ್-19 ಲಸಿಕೆ ಪಡೆಯಲು ಇಚ್ಛಿಸುವ ಜನರ ಮೇಲಿನ ಆದ್ಯತೆ ಹಾಗೂ ನಿರ್ಬಂಧಗಳನ್ನು ತೆಗೆದುಹಾಕಲು ಆದೇಶಿಸಲಿದ್ದಾರೆ ಎಂದು ಅಧಿಕಾರಿಯೊಬ್ಬರು ಗುರುವಾರ ತಿಳಿಸಿದ್ದಾರೆ.

ಮೇ 1 ಬಳಿಕ ಅಮೆರಿಕದ ಎಲ್ಲ ನಾಗರೀಕರು ಕೊರೊನಾ ಲಸಿಕೆ ಪಡೆಯಬಹುದು. ಈ ಕುರಿತಂತೆ ಜೋ ಬಿಡನ್ ಪ್ರೈಂ ಟೈಮ್ ದೂರದರ್ಶನದ ಮೂಲಕ ತಮ್ಮ ಯೋಜನೆಗಳನ್ನು ಚರ್ಚಿಸಲಿದ್ದಾರೆ ಎಂದು ಹಿರಿಯ ಆಡಳಿತ ಅಧಿಕಾರಿಯೊಬ್ಬರು ಹೇಳಿದ್ದಾರೆ.

ನಿಗದಿ ಪಡಿಸಿದ ದಿನಾಂಕದಂದೇ ಎಲ್ಲ ವಯಸ್ಕರೆಲ್ಲರು ಲಸಿಕೆ ಪಡೆಯುತ್ತಾರೆ ಎಂದಲ್ಲ. ಮೊದಲಿಗೆ ವಯಸ್ಸು, ವೃತ್ತಿ ಹಾಗೂ ಆರೋಗ್ಯ ಪರಿಸ್ಥಿತಿಗಳ ಅನುಗುಣವಾಗಿ ಜನರಿಗೆ ಲಸಿಕೆ ನೀಡಲಾಗುತ್ತದೆ. ಅಮೆರಿಕದ ವಯಸ್ಕರಿಗೆ ಸಾಕಷ್ಟು ಲಸಿಕೆ ಸರಬರಾಜು ಆಗುತ್ತಿದ್ದು, ದೇಶದ ಎಲ್ಲಾ ವಯಸ್ಕರಿಗೆ ಮೇ ಅಂತ್ಯದ ವೇಳೆಗೆ ಲಸಿಕೆ ಲಭ್ಯವಾಗುತ್ತದೆ ಎಂದು ನಾವು ನಿರೀಕ್ಷಿಸಿದ್ದೇವೆ ಎಂದು ತಿಳಿಸಿದರು.